2016. gada 8. martā Noteikumi Nr. 143

Rīgā (prot. Nr. 12  19. §)

**Grozījumi Ministru kabineta 2010. gada 17. augusta noteikumos Nr. 788 "Valsts izglītības informācijas sistēmas saturs, uzturēšanas un aktualizācijas kārtība"**

Izdoti saskaņā ar [Izglītības likuma](http://www.likumi.lv/doc.php?id=50759)

14. panta 27. un 30. punktu

Izdarīt Ministru kabineta 2010. gada 17. augusta noteikumos Nr. 788 "Valsts izglītības informācijas sistēmas saturs, uzturēšanas un aktualizācijas kārtība" (Latvijas Vēstnesis, 2010, 137. nr.; 2014, 168. nr.) šādus grozījumus:

1. Izteikt norādi, uz kāda likuma pamata noteikumi izdoti, šādā redakcijā:

"Izdoti saskaņā ar [Izglītības likuma](http://www.likumi.lv/doc.php?id=50759) 14. panta 27. un 30. punktu".

2. Izteikt 1. punktu šādā redakcijā:

"1. Noteikumi nosaka:

1.1. Valsts izglītības informācijas sistēmas saturu, uzturēšanas un aktualizācijas kārtību;

1.2. institūciju, kas kārto pedagogu un izglītības programmu reģistrus, kā arī kārtību, kādā reģistri tiek vesti un uzturēti."

3. Papildināt 3. punktu aiz vārdiem "iestāžu reģistrs" ar vārdiem "Izglītības likumā noteiktu institūciju reģistrs, Bērnu uzraudzības pakalpojumu sniedzēju reģistrs".

4. Izteikt 4. punktu šādā redakcijā:

"4. Sistēmas pārzinis ir Izglītības un zinātnes ministrija, kas izglītības, sporta un jaunatnes politikas izstrādes un īstenošanas koordinācijas funkciju izpildei nodrošina:

4.1. Izglītības iestāžu reģistra, Izglītības likumā noteiktu institūciju reģistra, Bērnu uzraudzības pakalpojumu sniedzēju reģistra, Pedagogu reģistra, Izglītības programmu reģistra, Valsts vienotās obligāto izglītības vecumu sasniegušo bērnu uzskaites datubāzes un Akadēmiskā personāla reģistra kārtošanu un darbību;

4.2. centralizētu informācijas iegūšanu par izglītības iestādēm, citām Izglītības likuma 36. panta pirmajā daļā minētajām institūcijām, bērnu uzraudzības pakalpojumu sniedzējiem, licencētām un akreditētām izglītības programmām, izglītojamiem, pedagogiem, augstskolu un koledžu akadēmisko personālu, izglītības dokumentiem un valsts statistiku."

5. Papildināt I nodaļu ar 4.1punktu šādā redakcijā:

"4.1 Izveidojot sistēmu, tās pārzinis uztur reģistru kārtošanai un valsts statistikas nodrošināšanai nepieciešamo elektronisko vidi:

4.11. informācijas uzkrāšanai izglītības jomā un tās publicēšanai, nodrošinot informācijas atklātību;

4.12. informācijas apmaiņai ar citām informācijas sistēmām izglītības, sporta un jaunatnes politikas īstenošanas uzraudzībai;

4.13. mācību un audzināšanas procesa kvalitātes pilnveides pasākumu izstrādei, īstenošanai un kontrolei;

4.14. valsts statistiskās informācijas operatīvai iegūšanai un apkopošanai."

6. Papildināt 5. punktu aiz vārdiem "(turpmāk – izglītības iestāde)" ar vārdiem un skaitli "un citām Izglītības likuma 36. panta pirmajā daļā noteiktām institūcijām, kuras īsteno pieaugušo izglītības programmas un kuras reģistrētas Izglītības likumā noteiktu institūciju reģistrā (turpmāk – institūcija)".

7. Izteikt 7.4.1apakšpunktu šādā redakcijā:

"7.4.1 izglītības programmas īstenošanas plāns (izņemot augstākās izglītības studiju programmas);".

8. Papildināt noteikumus ar 9.1punktu šādā redakcijā:

"9.1 Par izglītības iestādes (izņemot augstākās izglītības iestādi un pieau­gušo izglītības iestādi) tehnisko personālu sistēmā iekļauj šādu informāciju:

9.11. vārds, uzvārds;

9.12. personas kods;

9.13. norāde, vai informācija par personu pieejama Sodu reģistrā;

9.14. darba tiesisko attiecību nodibināšanas un izbeigšanas datums izglītības iestādē."

9. Izteikt 11. punktu šādā redakcijā:

"11. Par akadēmisko personālu, institūcijām un bērnu uzraudzības pakalpojumu sniedzējiem sistēmā iekļauj informāciju atbilstoši normatīvajiem aktiem par Akadēmiskā personāla reģistru, Izglītības likumā noteiktu institūciju reģistru un Bērnu uzraudzības pakalpojumu sniedzēju reģistru."

10. Svītrot 14.1. un 14.2. apakšpunktu.

11. Papildināt noteikumus ar 14.1punktu šādā redakcijā:

"14.1 Akadēmiskās informācijas centrs sistēmā ievada un aktualizē:

14.11. informāciju par augstākās izglītības studiju programmām;

14.12. informāciju par augstākās izglītības iestāžu akreditāciju."

12. Svītrot 15.3. apakšpunktu.

13. Papildināt noteikumus ar 15.5. un 15.6. apakšpunktu šādā redakcijā:

"15.5. par institūcijām;

15.6. par bērnu uzraudzības pakalpojumu sniedzējiem."

14. Papildināt 17. punktu aiz vārda "dokumentiem" ar vārdiem "un izglītības programmu īstenošanas plāniem".

15. Izteikt 21.1punktu šādā redakcijā:

"21.1 Atbilstoši izglītības iestādes ievadītajam personas kodam sistēma tiešsaistes režīmā no Sodu reģistra iegūst un sistēmā saglabā šo noteikumu 9.5.1 un 9.13. apakšpunktā minēto informāciju par izglītības iestādē nodarbinātajām personām, kā arī privātprakses pedagogiem un bērnu uzraudzības pakalpojuma sniedzējiem."

16. Izteikt 26. punktu šādā redakcijā:

"26. Informāciju par akadēmisko personālu, institūcijām un bērnu uzraudzības pakalpojumu sniedzējiem ievada un aktualizē saskaņā ar normatīvajiem aktiem par attiecīgo reģistru. Izglītības kvalitātes valsts dienests divas reizes gadā (līdz 1. martam un 1. oktobrim) pārliecinās, vai Akadēmiskā personāla reģistram ir sniegta faktiskai situācijai atbilstoša informācija, un, ja nepieciešams, pieprasa augstākās izglītības iestādēm iesniegt informāciju, kas aktualizējama Akadēmiskā personāla reģistrā."

17. Izteikt 29. punktu šādā redakcijā:

"29. Par informācijas ievadīšanu un aktualizēšanu sistēmā atbilstoši kompetencei atbild Izglītības un zinātnes ministrija, Akadēmiskās informācijas centrs, Izglītības kvalitātes valsts dienests, pašvaldības, izglītības iestādes un institūcijas."

18. Papildināt noteikumus ar 44. un 45. punktu šādā redakcijā:

"44. Izglītības iestādes šo noteikumu 9.1 punktā minēto aktuālo informāciju pirmo reizi ievada līdz 2016. gada 1. jūnijam.

45. Līdz attiecīgās sistēmas funkcionalitātes nodrošināšanai izglītības programmu īstenošanas plānus neievada profesionālās ievirzes mūzikas un mākslas izglītības programmām un profesionālās vidējās izglītības programmām izglītības tematiskajā jomā "Mākslas"."

Ministru prezidents Māris Kučinskis

Izglītības un zinātnes ministrs Kārlis Šadurskis